Seg wasmi d yesseɣres si rrebg, Takfarinas netta d aɣari s tahjimt-is di lɛerc n baba-s, acu kan ulac anwa i yeẓran wi t-illan, ala yiwet n temɣart i as-yeṭṭfen cceḥna axaṭer yella mmi-s ger wid-nni i yewwet tikkelt-nni tamenzut mi d-yeffeɣ. Dɣa tamɣart-nni teggul ad d-terr ttaṛ teǧǧa-t almi i d-iruḥ ad yessew tahjimt-is seg umdun, tezwer-as ɣer din ad teffi aman s uɣerbal ɣer ucmux . Takfarinas yennecmumeḥ yewhem, yenna deg wul-is ahat yeffeɣ-itt leɛqel ! Yerǧa deg-s ad tettixer ulac, iluɛa-tt s uḥellel imahat ad t-teǧǧ ad yessew tahjimt-is ulac. Tettarra-as-d s uxerccuf, akkenni yerna yerǧa, almi tamɣart testufa i ukeɛrer. Idegger-itt 29